Olga Carmona

Olga Carmona García (2000-yil 12-iyunda tugʻilgan) – ispaniyalik professional futbolchi, Liga F klubi „Real Madrid“ va Ispaniya terma jamoasida chap qanot himoyachisi sifatida oʻynaydi. U Madrid klubiga qoʻshilishdan oldin „Sevilla“ ayollar jamoasida oʻynagan. U „Real Madrid“ sardori.

Klublardagi faoliyati 
Andalusiyaning Sevilla shahrida tugʻilgan Carmona futbolchilik faoliyatini olti yoshida „Sevilla Este“ jamoasida boshladi.

Carmona oʻzining dastlabki professional mavsumida 25 ta oʻyinda beshta gol urdi. „Sevilla“ jamoasi esa oʻz ligasida 12-oʻrinni egalladi. 2007-yilda u „Sevilla“ yoshlar jamoasiga oʻtdi va u yerda toʻqqiz yil davomida toʻp surdi. 2016-17-yilgi mavsumda Carmona oʻsha paytda Ispaniyaning ikkinchi divizioni boʻlgan Segunda divizionida oʻynagan asosiy jamoa tarkibiga kirdi. U oʻz jamoasi bilan birinchi mavsumda Primera divizioniga chiqishga muvaffaq boʻldi. Uning klubi keyingi uch mavsum davomida liga jadavalining quyi qismiga tushib qolgan boʻlsa-da, 2018-19 va 2019-20-yilgi ichki kuboklarning yarim finaliga chiqdi. Yarim finaldagi bahslarda esa yakunda chempionga aylangan „Real Sociedad“ va „Barcelona“ klublariga magʻlub boʻldi.

2020-yilning yozida Carmona „Real Madrid“ klubining yangi tashkil etilgan ayollar futbol jamoasi bilan shartnoma imzoladi.

Terma jamoadagi faoliyati 
Carmona Ispaniya U-19 ayollar terma jamoasi bilan 2018-yilgi Yevropa chempionati finalda Germaniyani 1:0 hisobida magʻlub etib, turnir gʻolibligini qoʻlga kiritdi. Uning oʻzi saralash va final abhslarida oʻnta oʻyinda maydonga tushib toʻrtta gol urishga muvaffaq boʻldi. Bir yil oʻtgach, u yana Ispaniya U-19 ayollar jamoasi bilan Yevropa chempionati finalida ishtirok etdi. U yerda Carmonaning jamoasi Fransiyaga qarshi kechgan oʻyinda qoʻshimcha boʻlimlardan soʻng 1:3 hisobida magʻlub boʻldi.

2021-yil 13-aprelda Carmona Meksikaga qarshi kechgan oʻrtoqlik oʻyinida Ispaniya milliy ayollar futbol terma jamoasidagi debyutini oʻtkazdi.

FIFA Ayollar oʻrtasidagi jahon chempionati (2023) 
2023-yilda 23 yoshli Carmona Ispaniyaning FIFA Jahon chempionatidagi gʻalabasida asosiy rol oʻynadi. U yarim final va final bahslarida terma jamoa sardori sifatida jamoani maydonga olib tushdi va har ikki oʻyinda ham hal qiluvchi gollarni urdi.

15-avgust kuni Shvetsiyaga qarshi yarim final bahsida Carmona uzoq masofadan aniq zarba yoʻllagan holda hal qiluvchi golni kiritib, jamoasining 2:1 hisobidagi gʻalabasini taʼminladi. Besh kundan soʻng, Angliyaga qarshi kechgan final bahsining 29-daqiqasida u oʻyindagi yagona golni urdi, Ispaniya 1:0 hisobida gʻalaba qozonib, kubokni qoʻlga kiritdi. Carmona finalda oʻyinning eng yaxshi futbolchisi deb topildi.

2023-yil oktabr oyida Carmona rasman terma jamoaning 3 ta sardorlaridan biri sifatida eʼlon qilindi.

Shaxsiy hayoti 
Carmonaning akasi Fran Carmona ham futbolchi. U „CD Teruel“ jamoasida himoyachi ampulasida oʻynaydi.

Carmona katta boʻlib qolganidan soʻng ota-onasi undan futbol oʻynamaslikni, aksincha suzish, tennis va flamenko raqslari bilan shugʻullanishini soʻrashdi. Olga bu fikrga qarchichiqqanidan keyin esa oxir-oqibat ota-onasi ham rozi boʻlishdi.

Carmonaning otasi uzoq davom etgan kasallikdan soʻng, u gʻalaba golini kiritgan 2023-yilgi ayollar oʻrtasidagi Jahon chempionati finalidan ikki kun oldin vafot etdi. Uning onasi va akalari uning oʻyinini tomosha qilish uchun Avstraliyaga kelishgan. Carmona esa Ispaniyaning gʻalabasi nishonlangan bayramlardan keyin otasining oʻlimidan xabar topdi.

Statistikasi

Klublardagi

Terma jamoada

Sovrinlari 
Ispaniya
 FIFA Jahon chempioni: 2023
 UEFA Millatlar ligasi: 2023–24
Ispaniya U-19
 UEFA Yevropa chempioni: 2018

Individual
 FIFA ayollar oʻrtasidagi Jahon chempionati finalining eng yaxshi oʻyinchisi: 2023
 FIFA FIFPRO Ayollar orasidagi eng yaxshi 11 ta futbolchi: 2023
 IFFHS ayollar oʻrtasidagi jahonning eng yaxshi jamoasi: 2023

Manbalar 

Ispaniyalik ayol futbolchilar
Sevillalik futbolchilar
2024-yilgi Yozgi Olimpiada oʻyinlaridagi futbolchilar
Liga F futbolchilari
Real Madrid Femenino futbolchilari
Yashayotgan insonlar